сирене не е била оспорена по това време. Според становището на Общия съд, по-специално по съединени дела T-292/14 и T-293/14 (5), че „HALLOUMI“ и „ΧΑΛΛΟΥMI“ се отнасят до сирене, което е специалитет от Кипър. По дело T-535/10 (6) Общият съд постанови, че гръцкият термин „Halloumi“ трябва да бъде преведен на турски език като „Hellim“, така че и двете се отнасят до едно и също специално кипърско сирене. По отношение на други търговски марки, регистрирани в Съюза, ако те са в противоречие с наименованието „Χαλλούμι“ (Halloumi)/„Hellim“, се прилагат разпоредбите на член 14 от Регламент (ЕС) No 1151/2012. И обратното, вносителите на възражения не са представили никакви елементи, които биха довели до отпадането на защитата на „Χαλλούμι“ (Halloumi)/„Hellim“ поради репутацията или известността на по-рано регистрирана търговска марка.
 (50)
 Обединеното кралство беше държава — членка на Европейския съюз, когато подаде възражението си, но вече не е част от него.
 (51)
 Според мотивираното възражение, внесено от Обединеното кралство, неговото вътрешно производство възлиза на около 300 t годишно или 0,00461 kg на глава от населението, докато същевременно Обединеното кралство внася годишно около 6 500 t от това сирене от Кипър.
 (52)
 Според това мотивирано възражение регистрацията на „Χαλλούμι“ (Halloumi)/„Hellim“ като защитено наименование за произход съгласно Регламент (ЕС) No 1151/2012 би възпрепятствала използването на наименованието „Halloumi“/„Hellim“ за сирена, произведени в Обединеното кралство.
 (53)
 С изключение на Северна Ирландия обаче настоящият регламент не се прилага за територията на Обединеното кралство, тъй като защитата на наименованието няма да се разпростре на неговата територия. Що се отнася по-специално до Северна Ирландия, на чиято територия ще се прилага защитата на наименованието, предвид информацията, включена в мотивираното възражение, представено от Обединеното кралство на Комисията, както и на фактическия и правен контекст относно използването на наименованието „Χαλλούμι“ (Halloumi)/„Hellim“, няма основателни причини операторите да продължат да използват наименованието „Halloumi“/„Hellim“ за сирена, произвеждани в Обединеното кралство.
 (54)
 Относно твърдението за родовия характер на „Χαλλούμι“ (Halloumi)/„Hellim“, следва да се посочи, че възприемането на този термин извън Европейския съюз и евентуалното съществуване на съответни регулаторни производствени стандарти или съдебни решения, приети в трети държави, не се смятат за меродавни за настоящото решение.
 (55)
 Противно на твърденията на вносителите на възраженията, „Χαλλούμι“ (Halloumi)/„Hellim“ не се е превърнало във вид сирене, произвеждано в цяла Европа, чието име е станало родово. Производството на това сирене извън Кипър е незначително, а същевременно продуктът е познат и се консумира на по-голямата част от територията на Съюза. Никой национален акт или акт на Съюза не е установил родовия характер на наименованието „Χαλλούμι“ (Halloumi)/„Hellim“. В рамките на процедурата по възражение, проведена на равнището на Съюза, не са представени твърдения за родовия характер на наименованието, с изключение на възражението от Обединеното кралство.
 (56)
 Също така, консумацията на „Χαλλούμι“ (Halloumi)/„Hellim“ на територията на Съюза в повечето случаи е на сирене, произведено в Кипър.
 (57)
 Освен това кипърските органи доказаха убедително, че потребителите в Съюза не считат „Halloumi“ или „Hellim“ за обикновен вид сирене, несвързан с конкретен географски произход. Данните от заинтересованите страни в хранително-вкусовата промишленост, износът на кипърските дружества в продължение на повече от 100